Author: RNDr. Stanislav Dubnička DrSc

Správa zo zahraničnej pracovnej cesty do Ruskej federácie

1.Účastník ZPC:
                             RNDr.Stanislav Dubnička, DrSc., Fyzikálny ústav SAV, Vedúci odd., 
                              vládny splnomocnenec, anglicky, rusky, nemecky

2.Zahraničná pracovná cesta: 
                            Ruská federácia, 22.-27.11.2010, Spojený ústav jadrových výskumov,
                            141980 Dubna, Moskovská oblasť, účasť na riadnom zasadnutí Finančného výboru
                            a Výboru vládnych splnomocnencov v SÚJV Dubna,
                            ubytovanie hradil SÚJV
                            cestovné, diety a vreckové MŠ SR

3.Rámcový program pobytu:
                           odlet 22.11. zo Schwechatu do Moskvy o 11.10 hod
                            23.-26.11.2010 SÚJV v Dubne
                            odlet 27.11. z Moskvy do Schwechatu o 9.05 hod

4.Stručný priebeh rokovaní:
                              Opäť som bol zvolený za predsedu Výboru vládnych splnomocnencov.
                           Hlavným obsahom jednaní oboch výborov bolo schválenie dosiahnutých výsledkov
                           v prvom roku 7-ročného plánu budovania bázových zariadení ako sú neutrónový reaktor
                            IBR-2M, urýchľovač NUCLOTRON-M/NICA-MPD, urýchľovací komplex 
                            rádioaktívnych jadier DRIBs-III a IREN-I. 
                                Finančný výbor v dňoch 23.-24.11. schválil rozpočet SÚJV na rok 2011 vo výške 
                            98 793 000.-USD, z toho slovenský príspevok činí 1 930 400.-USD.
                                Ďalej Finančný výbor odporučil Výboru vládnych splnomocnencov schváliť dohodu
                            SÚJV v Dubne s RUSNANO o vytvorení v SÚJV nano centra, a tiež schváliť dohodu o 
                            rozšírení výroby vyvinutého v SÚJV detektora na identifikáciu výbušnin a narkotík, 
                            založeného na princípe technológie označených neutrónov.
                                 Výbor vládnych splnomocnencov poveril Direkciu ústavu a Pracovnú skupinu pre 
                            finančné otázky pri predsedovi Výboru vládnych splnomocnencov, aby upresnili princípy a 
                            metódy určovania príspevkov členských krajín do rozpočtu SÚJV so vzatím do úvahy
                            nových koeficientov škály OSN na roky 2013-2015.
                                 Predseda Výboru vládnych splnomocnencov vyhlásil voľby nového generálneho
                            riaditeľa na 25-ho marca 2011 a vyzval vládnych splnomocnencov, aby mu do 25.12.2010
                            posielali návrhy kandidátov.
                                 Výbor vládnych splnomocnencov zvolil Prof. Čavdara Stojanova z Bulharska za nového  
                            člena Vedeckej rady ústavu.
                                  Ďalšie zasadnutie Finančného výboru a Výboru vládnych splnomocnencov sa plánuje v
                            dňoch 22.-23.3.2011 a 25.-26.3.2011, príslušne.
5.Odporúčané závery:
                            Sekcii vedy a techniky zabezpečiť príspevok SR do SÚJV v Dubne na rok 2011.
 
6.Prehľad prinesenej dokumentácie:
                            Protokol zasadnutia Finančného výboru SÚJV
                            Protokol zasadnutia Výboru vládnych splnomocnencov v SÚJV

                                   Prinesené materiály sú uložená v Sekcii vedy a techniky MŠ SR

7.Osobitne vyhodnotený očakávaný prínos ZPC:
                            Priniesol som kompletnú informáciu aj so stanovenými finančnými nákladmi na jedného 
                            účastníka na akcie poriadané SÚJV v Dubne v roku 2011.
                                   6. letná škola „Jadrové metódy a urýchľovače v biológii a medicíne“ pre doktorandov
                            v dňoch 2.-12.7.2011
                                    Letná prax študentov posledných ročníkov univerzitného štúdia v dňoch 14.-31.7.2011.

8.Spôsob zverejnenia výsledkov ZPC:
                            fyzicky v Sekcii vedy a techniky MŠ SR aj s prílohami
                            Súhlasím so zverejnením správy na internete.

                          Správu vypracoval:     RNDr.Stanislav Dubnička, DrSc.
                                                                   vládny splnomocnenec

                            Dátum: 29.11.2010

                            Správu schválil:  Profesor Ing. Mikuláš Šupín, CSc.
                                                                   generálny riaditeľ
                                                        Sekcia vedy a techniky MŠ SR